Ivan Vuković
Bosanski vojvoda Ivan Vuković, od plemićke porodice Kosača, pominje se u historiji Bosne i Hercegovine kao naručilac ikone Majke Božije sa malim Isusom koja je izrađena u Mainama kod Budve. Ova ikona čuvana je kao kulturno blago Bosne i Hercegovine u Umjetničkog galeriji Bosne i Hercegovine u Sarajevu do početka sukoba 1992. godine kada je iz iste nestala. Ikona do danas nije pronađena. Kao brat Vojvode Ivana Vukovića pominje se Ferhad-beg Vuković (Sladoje Vuković?), bosanski Sandžak-beg. Ferhad-beg Vuković finansirao je izgradnju sarajevske džamije Ferhadija. Ferhad-beg je ukopan ispred sarajevske džamije Ferhadija. Njegovo turbe može se danas vidjeti prilikom šetnje sarajevskom ulicom koja nosi naziv po Ferhad-begu - Ferhadijom.